༈ བསྟན་པའི་གཏད་རབས་བདུན་གྱི་གསོལ་འདེབས་ནི། ན་མོ་ཤཱཀྱ་མུ་ནེ་ཨིནྡྲ་ཡེ། སྟོན་པའི་རྒྱལ་ཚབ་འོད་སྲུང་ཆེན་པོའི་ཞབས། །ཀུན་དགའ་བོ་དང་ཤ་ནའི་གོས་ཅན་དང་། །ཉེར་སྦས་དྷཱི་ཏི་ཀ་དང་ནག་པོའི་མཚན། །ལེགས་མཐོང་དང་བཅས་བསྟན་པའི་གཏད་རབས་བདུན། །གཞན་ཡང་གནས་བསྟན་དགྲ་བཅོམ་བསྒྲངས་ཡས་པ། །གསུང་རབ་རིན་ཆེན་སྒྲོམ་གྱི་ཁ་འབྱེད་ཅིང་། །བསླབ་གསུམ་ནོར་བུའི་གཏེར་ཆེན་མ་ལུས་པ། །མི་ཕྱེད་དད་པའི་ཡིད་ཀྱིས་གསོལ་འདེབས་ན། །མི་མཐུན་སྙིགས་མའི་རྒུད་པ་ཀུན་ཞི་ཞིང་། །བསྟན་དང་བསྟན་འཛིན་བཤད་སྒྲུབ་དབྱར་མཚོ་རྒྱས། །སྣོད་བཅུད་རྫོགས་ལྡན་གསར་པའི་དཔལ་ལ་སྤྱོད། །འགྲོ་ཀུན་ཐུབ་དབང་གོ་འཕང་ཐོབ་པར་ཤོག ། ཅེས་མདོ་སྟོད་རྣམ་རྒྱལ་ཐེག་ཆེན་གླིང་གི་གཙུག་ལག་ཁང་དུ་བསྟན་འགྲོར་སྨན་སླད།  རབ་ཚེས་ཡོངས་འཛིན་གྱི་ལོ་ཆུ་སྟོད་ཟླ་བའི་ཡར་ཚེས་བཅོ་ལྔ་བདག་ཅག་གི་སྟོན་པས་བདེན་བཞིའི་ཆོས་འཁོར་བསྐོར་བའི་དུས་སྟོན་ལ་བབ་པ་ན། མཁན་པོའི་བླ་དག་འཆང་བ་ངག་དབང་བསྟན་འཛིན་བློ་གྲོས་ཀྱིས་གསོལ་བ་བཏབ་པའི་དགེ་བར་རྒྱལ་བསྟན་རིན་པོ་ཆེ་ཕྱོགས་དུས་ཀུན་ཏུ་བི་ཛ་ཡནྟུ།